ועדת הכספים, כנסת 17, פרוטוקול מספר 327, 2007-02-28 09:45

יעקב ליצמן: בוקר טוב, אני פותח את הישיבה בנושא צו היטלי סחר (היטל יבוא הנובע מהסכם העדפה) (הוראת שעה), התשס"ז-2007.

יעקב ליצמן: צו ההיטל מסתיים מחר.

יעקב ליצמן: מה אתם רוצים מאתנו?

סלין נהיר: אנחנו רוצים להאריך את הצו לשנה נוספת.

סלין נהיר: בהתאם להסכמי סחר עם ארצות, נערוך צו כל שנה.

סלין נהיר: מדובר בצווים של הוראת שעה.

סלין נהיר: אנחנו צריכים לעדכן שם מכסות שמיובאות מארצות הברית על ידי יבואנים מהארץ מדי שנה.

סלין נהיר: השנה אין שינוי מהמצב קודם.

יעקב ליצמן: האם יש התנגדות להיטל הזה?

ישראל חזקיה: לנו אין התנגדות.

חיים אורון: אני בעד, אני גם מכיר את העניין הזה, אבל כשמביאים לנו בתוספת השניה ספר טלפונים, מספרים שאפילו לא ברור מהם - שקדים, צימוקים, ענבים, תותים – ואנחנו מאשרים.

חיים אורון: לפחות שמישהו יגידו לנו מהו כל פריט.

יעקב ליצמן: ההערה נכונה.

יעקב ליצמן: אני חושב שצריך להיות גילוי נאות בפני הוועדה, כדי שנדע בדיוק על מה מדובר.

יעקב ליצמן: זה לא יעכב את ההצבעה היום, בהנחה שאנחנו מאשרים מה שהיה.

יעקב ליצמן: אני מבקש לעשות את זה בעתיד.

יעקב ליצמן: הצו הזה מאושר עד סוף שנת 2007.

יעקב ליצמן: הצבעה

יעקב ליצמן: נגד – אין

יעקב ליצמן: תודה רבה, צו היטלי הסחר אושר.

יעקב ליצמן: אני נועל את הישיבה.